Céline Dion

Céline Marie Claudette Dion (født 30. mars 1968) er en kanadisk sanger fra Charlemagne i den fransktalende provinsen Québec i Canada. 
Hun ble født i en stor familie, som det fjortende barnet i søskenflokken. Hennes manager, og kommende ektemann René Angélil, finansierte utgivelsen av hennes første album, La Voix du Bon Dieu, i 1981. Platen ble tatt godt imot av publikum, og Dion ble kjent i Quebec. Utover på 1980-tallet ble hun internasjonalt kjent i fransktalende land, da hun blant annet vant Yamaha World Popular Song Festival i 1982 og Eurovision Song Contest i 1988. Hun vant Eurovision med 137 poeng, ett poeng foran storfavoritten Scott Fitzgerald. 
Hun tok spranget over i det engelskspråklige platemarkedet med lanseringen av et engelskspråklig album, Unison, i 1990. Hun ble siden spesielt kjent for sangen «My Heart Will Go On» fra filmen Titanic som hadde premiere i 1997. Dion har fått en stjerne på Hollywood Walk of Fame.
I Norge ble hun første gang lagt merke til av et større publikum i 1988 da hun deltok for Sveits i Eurovision Song Contest i Dublin og vant med sangen «Ne partez pas sans moi».
Hun har gitt ut sanger som: «I'm Alive», «Alone», «That's the Way It Is», «I Drove All Night», «All by Myself» og «The Power of Love».
Dion ble i 2008 forfremmet til følgesvenn av Order of Canada, ordenens høyeste grad. Hun er også offiser av Québecs nasjonalorden.Hun er Canadas mestselgende artist med over 200 millioner album solgt på verdensbasis. 


== Karriere ==


=== Tidlig karriere ===
Dion ble født i Charlemagne, Quebec, nordøst for Montreal. Hun ble oppvokst i en romersk-katolsk familie, dog fattig, men lykkelig hjem i Charlemagne.  Musikken hadde alltid vært en stor del av familien Dion, og hun ble oppkalt etter sangen "Céline", som den franske sangeren Hugues Aufray hadde utgitt to år før hennes egen fødsel. Den 13. august 1973, i en alder av fem år, gjorde den unge Céline sitt første offentlige opptreden ved broren Michels bryllup, hvor hun utførte Christine Charbonneaus sang "Du fil des aiguilles et du coton". 


=== Eurovision Song Contest 1988 ===
Konkurransen var med på å starte en internasjonal karriere for Celine Dion. Men også for Luxemburgs representant Lara Fabian. Den fransk-kanadiske Céline Dion var bare kjent i den fransktalende verdenen på konkurransen, og begynte kort tid etter å spille inn sanger på engelsk. Belgisk-kanadiske Lara Fabian startet en vellykket karriere etter konkurransen med å bli etablert i forskjellige land over hele verden, med et hovedsakelig fransk-sunget repertoar. 
Celine Dion vant med bare 1 poeng foran storfavoritten Scott Fitzgerald. 


== I Norge ==
Celine Dion har gjort stor suksess i Norge. Hun har 6 album som nådde 1.plass. Disse er The Colour of My Love, Falling Into you, Lets Talk about Love, These are special Times, All The Way... A Decade of Songs og A new Day Has Come. Og 11 album totalt på topp 40.Celine Dion kommer til Norge på turné august 2020, første gang siden 1997. Dette er utsatt til august 2022, grunnet Covid-19-pandemien. Første konsert ble utsolgt raskt, derfor ble det satt opp en ekstrakonsert. 


== Diskografi ==

1981: La voix du bon Dieu'
1981: Céline Dion chante Noël
1982: Tellement j'ai d'amour...
1983: Les chemins de ma maison
1983: Chants et contes de Noël
1984: Mélanie
1985: C'est pour toi
1987: Incognito
1990: Unison
1991: Dion chante Plamondon
1992: Celine Dion
1993: The Colour of My Love
1995: D'eux
1996: Falling into You
1997: Let's Talk About Love
1998: S'il suffisait d'aimer
1998: These Are Special Times
2002: A New Day Has Come
2003: One Heart
2003: 1 fille & 4 types
2004: Miracle
2007: D'elles
2007: Taking Chances
2012: Sans Attendre
2013: Loved Me Back To Life
2016: Encore Un Soir
2019: Courage


== Referanser ==


== Eksterne lenker ==
(fr) Offisielt nettsted 
(en) Céline Dion – kategori av bilder, video eller lyd på Commons 
(en) Céline Dion – galleri av bilder, video eller lyd på Commons 
(en) Céline Dion på Internet Movie Database 
(sv) Céline Dion i Svensk Filmdatabas 
(da) Céline Dion på Scope 
(fr) Céline Dion på Allociné 
(en) Céline Dion på AllMovie 
(en) Céline Dion hos Rotten Tomatoes 
(en) Céline Dion hos The Movie Database 
(en) Céline Dion hos Behind The Voice Actors 
(en) Céline Dion på Apple Music 
(en) Céline Dion på Boomplay 
(en) Céline Dion på Discogs 
(en) Céline Dion på MusicBrainz 
(en) Céline Dion på SoundCloud 
(en) Céline Dion på Spotify 
(en) Céline Dion på Songkick 
(en) Céline Dion på Last.fm 
(en) Céline Dion på Genius — sangtekster 
(en) Céline Dion på AllMusic 
Céline Dion på Twitter 
Céline Dion på Facebook 
Céline Dion på Instagram 
(en) Céline Dion på YouTube 
(en) Céline Dion på YouTube 
Céline Dion på TikTok